<classify> Wawa, raia wa Ivory Coast aliyetua Azam akitokea El Merreikh ya Sudan, alisema kutokana na ushindani uliopo ni vigumu kutabiri timu itakayobeba ubingwa msimu huu ingawa anatoa nafasi hiyo kwa timu yake ya Azam kutokana na maandalizi mazuri waliyofanya.Ushindani ni mkubwa kwa kweli utaona ligi ilivyoanza, timu zaidi ya nne zimeshinda mechi nne mfululizo tofauti na msimu uliopita. Kwa hiyo siyo rahisi timu yoyote inayo nafasi ingawa safari hii, sisi Azam tumejipanga hatutaki kurudia tena makosa ya msimu uliopita, alisema Wawa ambaye timu yake ilishika nafasi ya pili msimu uliopita, huku ubingwa ukitua Yanga.Beki huyo anayesifika kutokana na uwezo aliokuwa nao wa kuwadhibiti washambuliaji machachari, alisema ushindani huo uliopo msimu huu utakuza soka la Tanzania na kusaidia kuwa na timu imara ya taifa inayoweza kufanya vizuri kwenye michuano mbalimbali inayoshiriki.Alisema kipindi kifupi alichocheza Tanzania ameshangazwa kuona wachezaji wanacheza kwa kutumia vipaji vyao halisi bila kutumia mbinu za makocha, kitu ambacho kinakuwa kikwazo pindi wanapopata nafasi ya kwenda nje.  <topic>: MICHEZO 